Here is a page extracted from Wikipedia that may contain CSS, HTML, and a lot of unformatted text.

Title: Bisimbre
Content: Bisimbre ye un municipio aragonés d'a provincia de Zaragoza, situato en a comarca d'o Campo de Borcha.

A suya población ye de 109 habitants (INE 2009), en una superficie d'11,16 km² y una densidat de población de 9,77 hab/km².

Cheografía 
Ye situato sobre materials cuaternarios, amán de la Uecha, a 320 metros d'altaria sobre o livel d'a mar y a una distancia de 57 km d'a ciudat de Zaragoza, a capital d'a suya provincia y d'Aragón.

Toponimia 
En o fogache de 1405 ordenato en as Corz de Maella de 1404 s'escribiba Besambre.

Cualques autors opinan que o suyo nombre tien orichen en o ibero bis-ima-bere con o significau de "tuca con dos canals".

Demografía

Administración

Reparto de concellers

Alcaldes

Puestos d'intrés 
 Ilesia de Sant Chuan Baptista de Bisimbre, un edificio d'estilo gotico d'o sieglo XV adedicato a Sant Chuan Batista, a on se hi conservan retablos d'o sieglo XVIII.
 Casa d'a Villa.
 Peirón de Sant Antón, se troba en a plaza prencipal a lo costau d'a Casa d'a Villa y d'a ilesia de Sant Chuan Baptista. Antis mas o mosen bendeciba astí a los animals domesticos entre lo diya de Sant Antón.
 Peirón de Sant Gregorio, se troba ubicau difuera d'o casco urbano en un puesto clamau "Lo Pilar". En él i hai una figura de Sant Gregorio debant d'a cual s'imploraba pa privar los mals feitos per o pedrisco.

Curiosidaz 
En Bisimbre se rodó en 1935 parte d'a pelicula Nobleza Baturra de Florián Rey, y se reconoixe bien o peirón d'a plaza cuan creban o cantaro.

Fiestas  
 Verano, 11-15 d'agosto.
 Fiestas de la Purisma, 5-9 d'aviento.

Referencias

Vinclos externos 

 Pachina web oficial municipal de Bisimbre.